Foto: Sergey Vinogradov/TASS Taniqli satirik yozuvchi Mixail Zadornov vafot etdi. Bu haqda u bilan hamkorlik qilgan ReN TV telekanalida xabar berilgan. U 69 yoshda edi. Oxirgi yillarda u onkologik xastalik bilan kurashib kelayotgandi. Oktyabr oyi oxirida boshqa bir satirik yozuvchi Semen Altov Zadornovning sog‘lig‘i juda yomon ekanini aytgandi. 2016 yil kuzida Zadornov ximiyaterapiya tufayli o‘z chiqishlarini bekor qilgandi. Zadornov o‘zi dardi haqida gapirmas, OAVning e’tiborini tortishni istamasdi. Zadornov 1948 yilda Latviyada tug‘ilgan. U satirik konsertlari orqali mashhur bo‘lgandi, uning chiqishlari federal kanallar orqali namoyish etilgan. O‘tmishda ushbu satirik «Anshlag», «Smexopanorama» va «Satiricheskiy prognoz» kabi yumoristik ko‘rsatuvlarni olib borgan.